armvectores/hy_wikipedia_2023 huggingface dataset:
Օմիձ

Օմիձ (ռուս.՝ Омыдзь), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սիսոլա գետի աջ ափին՝ 292 կմ հեռավորության վրա։ Գետի երկարությունը կազմում է 27 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած Սիկտիվկար քաղաքից մինչև ակունք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Ջրային օբյեկտի կոդը հանրային գրանցմամբ — 03020200112103000018938
Կոդը ըստ հիդրոլոգիական հետազոտության (ՌԴ) — 103001893
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մովսեսը կոտրում է ուխտի քարետախտակները (Ռեմբրանդի նկար)

Մովսեսը կոտրում է ուխտի քարետախտակները (հոլ.՝ Mozes en de tafelen der wet), հոլանդացի նկարիչ Ռեմբրանդի նկար։ Նկարի սյուժեն հեղինակը վերցրել է Ելից Գրքից (Ելից 32։19 )։ Նկարը պահվում է Բեռլինի պատկերասրահում։


== Ստեղծման պատմություն ==
«Մովսեսը կոտրում է ուխտի քարետախտակները» նկարը ստեղծվել է այն ժամանակաշրջանում, երբ Ռեմբրանդն ապրել է Ամստերդամի ծայրամասային մի շրջանում, որի բնակչության զգալի մասը հրեաներ էին։ Այստեղ նա ստիպված բնակություն էր հաստատել այն բանից հետո, երբ 1657—1658 թվականներին սնանկացել էր, վաճառել իր տունը և ունեցվածքը։ Որդու և դստեր՝ Կոռնելիայի (Հենդրիկե Ստոֆելսի դուստրը) հետ միասին նա տեղափոխվում է Ռոզենգրախտ փողոցում (Rozengracht) վարձակալած տուն։ Հին Կտակարանից նկարի թեմայի ընտրությունը պայմանավորված էր նկարչի կրած ազեցություններով․ նրա վրա խոր ներգործություն էր թողել մենոնիտների շարժումը և ռաբբի Մենաշե բեն Իսրայելի հետ ջերմ ընկերական հարաբերությունները։


== Նկարի սյուժե ==
Համաձայն Ելից Գրքի՝ Մովսեսը գնացել է Սինա լեռ, որպեսզի ստանա Աստծո պատվիրանները։ Նրանք գրվել էին երկու քարե տախտակների վրա՝ երկու կողմից։ Մովսես մարգարեի բացակայության ժամանակ իսրայելացիները Ահարոնից պահանջեցին ցույց տալ ճշմարիտ Աստծուն, որին իրենք կերկրպագեն և զոհեր կմատուցեն։ Ահարոնը նրանցից մեկական ոսկի է վերցնում, ձուլոմ ոսկե հորթին և ասում, թե ահա սա է այն աստվածությունը, որը իսրայելի ժողովրդին ազատել է եգիպտական գերությունից։ Երբ Մովսեսն իջնում է սարից, նա աղմուկ է լսում և երգեր, իսկ երբ մոտենում է, տեսնում է ժողովրդին, որ պարում են ոսկե կուռքի շուրջ։ Քանի որ իսրայելացիները չէին սպասել իր վերադարձին և երկրպագում էին նոր աստվածության՝ ոսկե հորթին, Մովսես մարգարեն կատաղությամբ ջարդում է քարե սալիկները։ Բացի այդ, Մովսեսը վառում է կուռքը, մոխիրը լցնում ջրի մեջ և կարգադրում, որ այդ ջուրը խմեն նրանք, ովքեր կասկածել են Աստծուն։ 


== Ծանոթագրություններ ==


== Արտաքին հղումներ ==
Նկարը Բեռլինի պատկերասրահի կայքէջում
Ժանետ Դիրկյեր

Ժանետ Դիրկյեր (դանիերեն՝ Jeanette Dyrkjær, նոյեմբերի 26, 1963(1963-11-26), Կոպենհագեն, Դանիա - հուլիսի 29, 2011(2011-07-29), Սոլրյոդ, Զելանդիա տարածաշրջան, Դանիա), դանիացի մոդել և պոռնոդերասանուհի


== Կենսագրություն ==
20-րդ դարի 80-ական թվականներին Ժանետի լուսանկարները տպագրվել են տղամարդկանց համար նախատեսված ամսագրերում։ 1983 թվականին 20-ամյա մոդելին «Penthouse» ամսագիրը շնորհել է «Տարվա աղջիկ» տիտղոսը (ընտրության արդյունքում նրան տրվել է նաև մեկ միլիոն դոլար)։ Հետագայում նա աշխատել է որպես մերկապարուհի, մի կարճ ժամանակաշրջան էլ, Ժան Աֆրիկա կեղծանվամբ, հանդես է եկել ամերիկյան պոռնոկինոարտադրությունում։
1990 թվականի մայիսի 31-ին Լաս Վեգասում ամուսնացել է աֆրոամերիկացի պոռնոդերասան Ռեյ Վիկտորիի հետ, թողել է պոռնոկինոարտադրությունն ու ամուսնու հետ վերադարձել հայրենի եզերք։ Ամուսնական զույգն ունեցել է երկու որդի (իշխանությունները նպատակահարմար են համարել վերջիններիս խնամքն ու դաստիարակությունը վստահել մեկ այլ՝ խնամակալ ընտանիքի)։
Ժանետը մահացել է 48 տարեկան հասակում, ինֆարկտից (որոշ ժամանակ շրջանառվել է թմրանյութերի գերդոզավոման միջոցով ինքնասպանություն գործելու վարկածը)։


== Գրականություն ==
Nicolas Barbano. Verdens 25 hotteste pornostjerner. Rosinante, 1999. 8773579610.


== Ծանոթագրություններ ==


== Արտաքին հղումներ ==
Ժանետ Դիրկյեր Internet Movie Database կայքում
In Colour

In Colour, բրիտանացի դիջեյ Jamie xx-ի (իրական անունը՝ Ջեյմի Սմիթ) առաջին ստուդիական ալբոմը, որ թողարկվել է 2015 թվականի մայիսի 29-ին Young Turks լեյբլում։ Ալբոմը ներկայացվել է 2015 թվականի Mercury Prize մրցանակի, իսկ 2015 թվականի դեկտեմբերի 7-ին «Գրեմմի-2016» մրցանակի Լավագույն պարային/էլեկտրոնային ալբոմ անվանակարգում։


== Պատմություն ==
Ալբոմի վրա կատարվող աշխատանքները տևել են հինգ տարի։ Ջեյմին ցանկացել է ստեղծել ալբոմ, որը կհնչի կատարյալ, և որը դժվար կլինի վերագրել որևէ որոշակի երաժշտական ժամանակաշրջանի։ Ալբոմի վրա կատարվող աշխատանքներում նրան օգնել են The xx խմբի անդամները։
Ալբոմի առաջին սինգլը՝ «Sleep Sound», թողարկվել է 2014 թվականի մարտի 27-ին։  «Sleep Sound» երգի տեսահոլովակը, որը նկարահանել է ռեժիսոր Սոֆյա Մատիոլին Manchester Deaf Centre-ի 13 անդամների մասնակցությամբ, թողարկվել է 2014 թվականի ապրիլի 10-ին։ Երկրորդ սինգլը՝ «Girl», թողարկվել է 2014 թվականի ապրիլի 18-ին։ «Girl» և «Sleep Sound» երգերը վերահրատարակվել են որպես երկակի սինգլ (double A-side) 2014 թվականի մայիսի 5-ին։
2015 թվականի մայիսի 26-ին In Colour ալբոմը հասանելի է դարձել iTunes-ում սթրիմինգի համար։ Ալբոմը պաշտոնապես թողարկվել է 2015 թվականի մայիսի 29-ին թվային ձևաչափով, ինչպես նաև CD, LP և սահմանափակ դելյուքս եռալբոմ տարբերակով (triple-LP edition) գունավոր վինիլով երկու բացառիկ գործիքային կատարումներով։


== Քննադատություն ==
Ալբոմն արժանացել է երաժշտական քննադատների դրական արձագանքին՝ ստանալով 87/100 ընդհանուր գնահատական Metacritic կայքում 39 պրոֆեսիոնալ գրախոսականների հիման վրա։ Դրանից բացի, բազմաթիվ հրատարակություններ ալբոմն ընդգրկել են լավագույնների ցանկում։
Ձայնասկավառակը ներկայացվել է 2015 թվականի Mercury Music Prize և 2016 թվականի «Գրեմմի» (Լավագույն պարային/էլեկտրոնային ալբոմ անվանակարգում) մրցանակների։


== Երգացանկ ==


== Հիթ-շքերթներ ==


== Մրցանակներ և անվանակարգեր ==


== Հավաստագրումներ ==


== Թողարկման պատմություն ==


== Ծանոթագրություններ ==
Վեգա

Վեգա (Քնարի), Քնար համաստեղության ամենապայծառ աստղը՝ 0,03 տեսանելի աստղային մեծության։
Լուսավորությունը 54 անգամ մեծ է արեգակնայինից, հեռավորությունը 8,1 պարսեկ է։ Վեգան երկնքի հյուսիսային կիսագնդի ամենապայծառ աստղերից է։ Վեգայի սպեկտրոսկոպիկ պարամետրերի չափման մեծ ճշգրտության շնորհիվ սպեկտրալուսաչափական հետազոտությունների ժամանակ Վեգան օգտագործվում է որպես ստանդարտ աստղ։ Աստղագիտության պատմության մեջ առաջին անգամ աստղային պարալաքսը որոշվել է Վեգայի համար՝ 1837 թվականին։


== Ծանոթագրություններ ==
Խմբամուսնություն

Խմբամուսնություն, ամուսնության հնագույն ձև, երբ մի ֆրատրիայի, տոհմի կամ ներտոհմային խմբի բոլոր տղամարդիկ ամուսնական կապեր են ունեցել համանման խմբի կանանց հետ։ Առաջացել է խառնամուսնությունից և զարգանալով՝ փոխարինվել զուգամուսնությամբ։
Խոլոդնի Կլյուչ (Չարիշի վտակ)

Խոլոդնի Կլյուչ (Չարիշի վտակ) (ռուս.՝ Холодный Ключ (приток Чарыша)), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չարիչ աջ ափով՝ 292 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200312115100009860
Հիդրոլոգիական ուսումնասիրությունների կոդը - 115100986
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բարինաս

Բարինաս (իսպ.՝ Barinas), քաղաք Վենեսուելայում։ Նույնանուն նահանգի վարչական կենտրոնն է։ 2021 թվականի տվյալներով նրա մետրոպոլիսային տարածքում, որը ներառում է նաև հարևանությամբ գտնվող Բոլիվար և Օբիսպոս համայնքները, բնակչության ընդհանուր թվաքանակը եղել է շուրջ 780.000: Այդ ցուցանիշով Բարինասը երկրորդ տեղն է գրավում Անդերի տարածաշրջանում և առաջինը՝ լյանոսում, որի համար էլ ստացել է «Լյանոսի մայրաքաղաք» տիտղոսը։


== Պատմություն ==
Բնակավայրը 1577 թվականին հիմնել են իսպանացի գաղութաբնակները։ Հետագայում այն դարձել է գյուղատնտեսական շրջանի կենտրոն։
1786 թվականից Բարինաս նահանգի վարչական կենտրոնն է։
1975 թվականին քաղաքում համալսարան է բացվել։
2007 թվականի դեկտեմբերին Վենեսուելայի կառավարությունը Բելառուսի հետ համաձայնագիր է կնքել Բարինասում МАЗ բեռնատարների հավաքման համատեղ ձեռնարկություն (Fábrica Ensambladora de camiones «MAZVEN» C.A.) ստեղծելու մասին, որը տարեկան մինչև 10 հազար բեռնատար պետք է թողարկեր։ Սակայն վերահաս համաշխարհային տնտեսական ճգնաժամի հետևանքով պայմանագրի իրականացումը դանդաղել է։ 2012 թվականի փետրվարին գործարանը կառուցված էր 78 %-ով։ Հաջորդ տարվա ապրիլ ամսվա սկզբներին ձեռնարկությունը թողարկել է 37 բեռնատարից բաղկացած առաջին խմբաքանակը։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Քաղաքի պաշտոնական կայքէջը Archived 2021-02-13 at the Wayback Machine.
Տոպիլին (Ուստ-Դոնեցկի շրջան)

Անվան այլ կիրառումների համար տե՛ս՝ Տոպիլին (այլ կիրառումներ)Տոպիլին (ռուս.՝ Топилин), գյուղ Ռուսաստանի Ռոստովի մարզի Ուստ-Դոնեցկի շրջանում։ Մտնում է Վերխնեկուդրյուչենսկի գյուղական համայնքի կազմի մեջ։
Գավառ (Գավառի գավառ)

Գավառ, գյուղաքաղաք (ավան) Արևմտյան Հայաստանում, Վանի վիլայեթի Գավառի գավառակում։ Գտնվում է Մեծ Զաբ գետի վտակիներից մեկի ափին, Գավառ արգավանդ հարթավայրում։ Հանդիսանում էր համանուն գավառակի կենտրոնը։


== Բնակչություն ==
XX դարի սկզբին ուներ 2500 բնակիչ, որի մեծ մասը հայեր էին։ Բնակիչներից շատերը տնտեսական ծանր պայմանների հետևանքով XIX դարի վերջին գաղթեցին Իրանի հայաշատ շրջաններ՝ Ուրմիա, Սալմաստ, Խոյ։ Գյուղաքաղաքում մնացածները կոտորվեցին 1915 թվականի մեծ եղեռնի ժամանակ։


== Տնտեսություն ==
Բնակչության հիմնական զբաղմունքը արհեստներն ու առևտուրն էր։


== Պատմամշակութային կառույցներ ==
Գավառն ուներ հայկական եկեղեցի։


== Կրթություն ==
Գյուղաքաղաքում գործում էր հայկական նախակրթարան, որն ուներ 40-50 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
St. Anger

St. Anger, ամերիկական Metallica խմբի 2003 թվականի համանուն ալբոմի երգը։ Երգը 46-րդ Գրեմմի արարողության ժամանակ ճանաչվել է հաղթող Best Metal Performance անվանակագրում։


== Տեսահոլովակ ==
«St. Anger» երգի տեսահոլովակը նկարահանել է The Malloys խմբի անդամ ռեժիսոր Սան Քվետնինը։


== Ձայնագրման մասնակիցներ ==
Ջեյմս Հեթֆիլդ — ռիթմ կիթառ, վոկալ
Լարս Ուլրիխ — թմբկահար
Կիրկ Հեմմետ — ռիթմ կիթառ, բեկ-վոկալ
Բոբ Ռոկ — բաս կիթառ


== Ստեղծագործություններ ==
International Single Part 1«St. Anger»
«Commando» (Դի Դի Ռամոն)
«Today Your Love, Tomorrow the World» (Ramones)International Single Part 2«St. Anger»
«Now I Wanna Sniff Some Glue» (Դի Դի Ռամոն)
«Cretin Hop» (Տոմմի Ռամոն, Ջոնի Ռամոն, Դի Դի Ռամոն)International 7-Inch Vinyl Single«St. Anger»
«We’re a Happy Family» (Ջոուի Ռամոն)Japanese EP«St. Anger»
«Commando»
«Today Your Love, Tomorrow the World»
«Now I Wanna Sniff Some Glue»
«We’re a Happy Family»


== Ծանոթագրություններ ==
Навсегда (երգ)

«Навсегда» (հայերեն՝ Միշտ), 2016 թվականի հունիսի 3-ին թվային տարբերակով թողարկված ռուս երգչուհի Յոլկայի սինգլը։ Այն թողարկվել է Velvet Music լեյբլի վրա։ Երգը գրվել է Ստանիլավ Բուտովսկիի կողմից, իսկ 2016 թվականին ձայնագրվել Յոլկայի կողմից։ Երգի պրոդյուսերներ դարձան Ալյոնա Միխայլովան և Լիանա Մելաձեն։


== Նախապատմություն ==
Երգը ձայնագրվել է ռուս երգչուհի Յոլկայի կողմից ռուսական ձայնագրության ստուդիաներից մեկում։ Երգի ժանրը՝ փոփ։ Երաժշտության և երգի բառերի հեղինակն է Ստանիլավ Բուտովսկին։ Երգը թողարկվել է թվային տարբերակով 2016 թվականի հունիսի 3-ին Velvet Music լեյբլի վրա iTunes Store-ում։ Երգի պրոդյուսերներն են Ալյոնա Միխայլովան և Լիանա Մելաձեն։ Յոլկան խոսոտանեց, որ երգ ձայնագրելը դժվար է, սակայն նաև զվարճալի։ Սկզբում, Յոլկան կենդանի կատարմամբ հանդես է եկել 2016 թվականի հունիսի 2-ին Մոսկվայի «Էրմիտաժ» այգում։ Ինչպես նաև երգի թողարկումը կայացել է SoundCloud օնլայն հարթակում։ Անձամբ Յոլկան մեկնաբանել է երգը.


== Երգացանկ ==
Թվային սինգլ


== Թողարկման պատմություն ==


== Ծանոթագրություններ ==
Յամպոլովկա

Յամպոլովկա (ուկրաիներեն՝ Ямполівка), գյուղ Ուկրաինայի Դոնեցկի մարզի Կրասնոլիմանի շրջանում։
2001 թվականի տվյալներով Յամպոլովկա գյուղում բնակվում էր 200 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պլաստիֆիկատորներ

Պլաստիֆիկստորներ, պոլիմերների փափկեցուցիչ, նյութեր, որոնք պոչիմերներին ավելացնելիս մեծացնում են նրանց պլաստիկությունը և առաձգականությունը։ Որպես պլաստիֆիկստորներ օգտագործում են չցնդող, ջրում չլուծվող, քիմիապես իներտ նյութեր, որոնք համատեղելի են պոլիմերի հետ՝ նրանց մեծ քանակներն անգամ պոլիմերի հետ առաջացնում են համասեռ և կայուն համակարգեր։


== Հատկություններ ==
Առավել հաճախ օգտագործվող պլաստիֆիկստորներ են օրգնական և անօրգանական թթուների էսթերները՝ երկբուտիլֆտալատ, երկբուտիլսեբացինատ, եռբուտիլֆոսֆատ են, նավթի, քարածխի և փայտանյութի վերամշակման արդյունքները՝ նավթայուղ, կումարոնինդենային խեժեր, բևեկնախեժ են, էպօքսիդացված բուսական ձեթերը։ Որոշ պլաստիֆիկստորներ պոլիմերային նյութը դարձնում են ջերմակայուն, ցրտադիմացկուն, չհրկիզվող, խոնավակայուն, օժտում են այլ արժեքավոր հատկություններով։ Պոլիմերի հետ պլաստիֆիկտորներ խառնում են տարբեր եղանակներով, պոլիմերը մանրում են (դիսպերգում) պլաստիֆիկստորների լուծույթում կամ էմուլսիայում, պլաստիֆիկսորներ ավելացնում են մոնոմերին (նախքան պոլիմերումը կամ պոլիկոնդենսումը), բազմակոմպոնենտ պոլիմերային զանգվածին են։


== Կիրառում ==
Պլաստիֆիկստորների կիրառումը հեշտացնում է պոլիմերի վերամշակումը, լցոնների և այլ հավելանյութերի համասեռ բաշխումը, իջեցնում է զանգվածի ջերմամշակման համար պահանջվող ջերմաստիճանը։ Պլաստիֆիկստորների կիրառումը հատկապես կարևոր է պլաստմասսաների ստացման և վերամշակման դեպքում։ Արտադրվող պլաստիֆիկստորների մոտ 70%-ն օգտագործվում է պոլիվինիլ-քլորիդի վերամշակման համար։ Պաստիֆիկստորներ օգտագործում են նաև ռետինի և ներկերի արտադրության մեջ
Լաինո

Լաինո  (իտալերեն՝ Laino), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 514 մարդ, խտությունը՝ 86 մարդ/կմ²։ Զբաղեցնում է 6 կմ² տարածք։ Փոստային ինդեքս՝ 22020։ Հեռախոսային կոդ՝ 031։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
Ազգային վիճակագրության ինստիտուտ Archived 2009-12-07 at the Wayback Machine.


== Ծանոթագրություններ ==
(7143) Հարամուրա

(7143) Հարամուրա (անգլ.՝ Haramura), աստերոիդ աստերոիդների հիմնական գոտում։ Հայտնաբերվել է 1995 թվականի նոյեմբերի 17-ին Սատորու Օտոմոյի կողմից Կիյոսատոյում։
Միջին հեռավորությունը Արեգակից կազմում է 3,090431 ա. մ., առավելագույնը մոտենում է 2,5924 ա. մ. հեռավորության վրա և հեռանում 3,5885 ա. մ.։ Արեգակի շուրջ մեկ ամբողջական պտույտ է կատարում 1984,39 երկրային օրվա ընթացքում, իր ուղեծրով շարժվելով միջինում 0,181416 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7143) Հարամուրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոնիեզիոզներ

Մոնիեզիոզներ, որոճողների ճիճվային հիվանդությունների խումբ։ Հարուցիչները բարակ աղիներում մակաբուծվող, 6-10 մ երկարությամբ Moniezia սեռի ցեստոդներն են, որոնք զարգանում են արտաքին միջավայրում միջնորդ տիրոջ՝ հողային մանր տզերի (օրիբատիդների) մասնակցությամբ։ Տարածված են ամենուրեք։ Կենդանիները (հիմնականում մատղաշները) հիվանդանում են խոտի հետ ուտելով վարակված տզերը։ Նկատվում է մարսողության խանգարում, ախորժակի անկում, դող, հյուծվածություն, զանգվածային անկումներ են։ Բուժում են ճիճվամուղ միջոցներով։ Կանխարգելումը՝ ճիճվաթափում, մատղաշների ճիշտ խնամք, անասնաբուծական և անասնաբուժական կանոնների կիրառում։
Միշել Ռոլլ

Միշել Ռոլլ (ֆր.՝ Michel Rolle, ապրիլի 21, 1652(1652-04-21)[…], Ամբեր - նոյեմբերի 8, 1719(1719-11-08)[…], Փարիզ), ֆրանսիացի մաթեմատիկոս, Փարիզի ԳԱ անդամ (1685 թվականներ)։ «Տրակտատ հանրահաշվի վերաբերյալ» աշխատության մեջ զարգացրել է հանրահաշվական հավասարումների իրական արմատներն առանձնացնելու (անջատելու) մեթոդ, որը հենվում է, այսպես կոչված, Ռոչուի թեորեմի մասնավոր դեպքի վրա։ Ուսումնասիրել է երկու անհայտով գծային անորոշ հավասարումների ամբողջական լուծումները։


== Ծանոթագրություններ ==
Բախուր (Բիթլիսի գավառ)

Անվան այլ կիրառումների համար տե՛ս՝ Բախուր (այլ կիրառումներ)Բախուր, գյուղ Արևմտյան Հայաստանում, Բիթլիսի վիլայեթի Բիթլիսի գավառակում։ Գտնվում էր Բիթլիս քաղաքից 44 կմ հարավ-արևելք` ձորի մեջ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Sappy (Red Velvet-ի ալբոմ)

Sappy  – Հարավկորեական գըրլ բենդ Red Velvet-ի երկրորդ մինի ալբոմը։  Աայն թողարկվել է 2019 թվականի մայիսի 29-ին՝ Avex Trax լեյբլով։


== Ռելիզ ==
Sappy-ն թողարկվել է երկու ֆիզիկական տարբերակներով ՝ CD և CD + DVD: Այն թողարկվել է նաև որպես թվային ներբեռնում 2019 թվականի հունվարի 11-ին։


== Կոմերցիոն հաջողություն ==
Ալբոմը Oricon ալբոմների չարթում 3-րդ հորիզոնականն  է դեբյուտել առաջին օրը՝ 7665 վաճառված ֆիզիկական օրինակով։ Այն նաև դեբյուտել է Billboard Japan-ի տաք ալբոմներում 4-րդ հորիզոնականի ներքո։  Ռելիզը նաև զբաղեցրել է 61-րդ հորիզոնականը Ճապոնիայի թոփ-ալբոմներում և 4-րդ հորիզոնականը ալբոմների՝  16,140 վաճառված օրինակով։


== Տրեկ-լիստ ==


== Չարթեր ==


== Ծանոթագրություններ ==
Մրջման

Մրջման, գյուղ Արցախի Հանրապետության Շահումյանի շրջանում։ Գյուղն ունեցել է նաև Մարջումակ անվանումը։ 


== Աշխարհագրություն ==
Գտնվում է Արցախի լեռնաշղթայի հյուսիսային հատվածի դեպի արևմուտք ձգվող անտառապատ լեռնաճյուղերի միջև, Թարթառ գետի Արագջրի վտակի աջ ափին գտնվող Խնձորեկ գյուղից 5 մ, Դադիվանքից 9,5 կմ դեպի հարավ-արևելք, ծովի մակերևույթից 1100 մ բարձրության վրա։ 


== Պատմություն ==
Մրջման գյուղը, չնայած ունեցել է 1304 թվականի եկեղեցի, սակայն պատմագրության մեջ հիշատակվում է միայն 1729 թվականին, Ջրաբերդի Մաղավուզ գյուղում պահվող Մաշտոցի հիշատակարանում. «Ես Մըրչմանցի տէր Մէլիքսեթի որդի Մարկոսըս... թվն ՌՃՀԸ. (1729 թ.) էր»։ Այդ նույն հիշատակարանում հիշատակվել է նաև Յանշաղ գյուղը։ Գյուղը «Մարջումակ» անվանումով, որպես վանքապատկան գյուղ, հիշատակվել է նաև ռուսական տիրապետության շրջանում, 1905 թվականին վավերագրերում։ Արցախի հնագույն հայաբնակ գյուղը հայաթափվել է 18-րդ դարի կեսերից հետո և այնտեղ բնակություն են հաստատել թյուրքալեզու վրանաբնակ քրդերը, որոնք հատկապես խորհրդային տարիներին ավերել, ոչնչացրել են եղած հայկական պատմական հուշարձանները։ Եկեղեցուց 1 կմ դեպի արևմուտք եղել է մեկ այլ եկեղեցի, որից նույնպես մնացել են ավերակները։ Գյուղի քրդերի տների պատերի մեջ ագուցված են եկեղեցու պատերի քարերը, տապանաքարերի, խաչքարերի բեկորները։ Մրջման գյուղից 3 կմ դեպի հյուսիս պահպանվել են Աղղայա գյուղատեղին՝ գերեզմանոցների մնացորդներով, խաչքարերի բեկորներով։ 


== Ծանոթագրություններ ==
Այն մասին, թե ինչպես թզուկը հեռացավ տնից և...

«Այն մասին, թե ինչպես թզուկը հեռացավ տնից և... » (ռուս.՝ О том, как гном покинул дом и…),  խորհրդային նկարված մուլտիպլիկացիոն ֆիլմ երեխաների համար։ Ստեղծվել է 1976 թվականին Վլադիմիր Պոպովի կողմից։ Պատմում է փոքրիկ թզուկի արկածների մասին։


== Սյուժե ==
Մուլտֆիլմի տեքստը ներկայացված է բանաստեղծության ձևով։ Սցենարը գրվել է Միխայիլ Լիբինի համանուն հումորային բանաստեղծության հիման վրա։ Տեքստն ընթերցվում է կադրից դուրս։
Անտառի ծայրին գտնվող տնակում ապրում է թզուկը։ Նրանք երկուսն էլ (թզուկն ու տանկը) շատ ծեր են։ Մի անգամ թզուկը գործով հեռանում է տնից, և նրա տունը, վախենալով գիշերը մենակ մնալուց, գնում է դիմավորելու իր տիրոջը։ Արդյունքում թզուկը վերադառնում է դատարկ բացատ։
Դրանից հետո թզուկն ու իր տունը վազում են միմյանց հետևից՝ փորձելով հանդիպել․ թզուկը վերադառնում է, տունը չկա, տունն է վերադառնում, թզուկը չկա։ Նրանք միմյանց գտնում են մեկ տարի անց՝ հաջորդ ամռանը, բոլորովին պատահաբար։
Մուլտֆիլմի բարոյախոսությունը բավական անսպասելի է․ «Եթե մայրը կորել է, պետք է սպասել նրան»։ Հույս կա, որ մայրիկը կվերադառնա այն տեղը, որտեղից գնացել է։


== Ստեղծողներ ==


== Ծանոթագրություններ ==


== Ссылки ==
«Այն մասին, թե ինչպես թզուկը հեռացավ տնից»(անգլ.) ֆիլմը Internet Movie Database կայքում
{{Animator.ru|2721|«Այն մասին, թե ինչպես թզուկը հեռացավ տնից»
Աստերոիդների ցանկ (213701-213800)

Աստերոիդների ցանկ (213601-213700)  • Աստերոիդների ցանկ  • Աստերոիդների ցանկ (213801-213900)
 Աստերոիդների ցանկ (213601-213700)  • Աստերոիդների ցանկ  • Աստերոիդների ցանկ (213801-213900)
Վամպիրների ակադեմիա (հեռուստասերիալ)

Վամպիրների ակադեմիա (անգլ.՝ Vampire Academy), ֆենտեզի ժանրի կատակերգական սարսափ հեռուստասերիալ, որն ստեղծվել է Ռեյչել Միդի համանուն վիպաշարի հիման վրա։ Պրեմիերան կայացել է Peacock հարթակով։


== Դերասանական կազմ ==


== Արտադրություն ==
2021 թվականի մայիսին հայտարարվել է, որ Peacock-ը պատվիրել է Ռեյչել Միդի վիպաշարի հիման վրա ստեղծված հեռուստատեսային էկրանավորում, որի հեղինակներն են Ջուլի Պլեքը և Մարգարետ Մաքինթայրը, որոնք նաև դիտարկվում են որպես գործադիր պրոդյուսերներ Էմիլի Քումինսի, Դոն Մերֆիի, Սյուզան Մոնթֆորդի, Դիփաք Նայարի և Ջիլիան Դեֆրենի հետ։ Պլեքը Universal Television-ի հետ պայմանագրի կնքնման ժամանակ ցանկություն է հայտնել վիպաշարի հիման վրա հեռուստասերիալ ստեղծելու մասին։ 2021 թվականի օգոստոսին դերասանական կազմը համալրել են Սիսի Սթրինջերը, Դանիելա Նիեվեսը, Կիերոն Մուրը, Անդրե Դայ Քիմը, Ավգուստ Ռիչարդսը, Անիտա Ջոյ-Ուայեհը, Միա ՄաքՔենա-Բրյուսը, Ռայան Բլանդելը, Ջոնեթա Քայսերը և Էնրդյու Լայները։
Նկարահանումները սկսվել են 2021 թվականի սեպտեմբերին Իսպանիայում, պիլոտային էպիզոդի ռեժիսորներն են Բիլլի Վուդրուֆը և Ջուլի Պլեքը։


== Ծանոթագրություններ ==


== Արտաքին հղումներ ==
«Վամպիրների ակադեմիա (հեռուստասերիալ)»(անգլ.) ֆիլմը Internet Movie Database կայքում
Աստվածատուր (պոետ)

Աստվածատուր (Աստուածատուր, ծննդյան և մահնվան թիվը անհայտ է), XVI կամ XVII դարի հայ պոետ։
Կենսագրական տվյալները անհայտ են։ Հայտնի է նրա միակ պահպանված գինու, խաղողի որթերի մասին պոեմով։
Գինին, որպես քրիստոնյա ժողովրդի խորհրդանիշ հաճախ է օգտագործվում հայկական գրականության մեջ դեռևս միջնադարից, բայց XVI-XVII դարերում գինին օգտագործվել է, որպես հայ ժողովրդի սիրելի ըմպելիք։ Դրա վառ օրինակը Աստվածատուրի պոեմն է։ Նա գինին նկարագրում է, որպես քրիստոնեական խորհրդանիշ և ժողովրդի սիրելի ըմպելիք, նա իր պոեմում նկարագրում է որթերի գեղեցկությունը և թե ինչպես են դրանցից գինի ստանում։ Չնայած դրան պոեմում գինին նկարագրվում է, որպես մահկանացուների ըմպելիք։


== Ծանոթագրություններ ==


== Արտաքին հղումներ ==
Աստվածատուրի պոեմը
Wild Child

Wild Child-ը ամերիկյան լեգենդար ռոք խումբ The Doors-ի երգն է։ Երգը ձայնագրվել է խմբի չորրորդ ստուդիական ալբոմում՝ The Soft Parade-ում 1969 թվականին։ Երգը թողարկվել է որպես ալբոմի առաջին և հիթային «Touch Me» սինգլի Բ կողմը 1968 թվականի դեկտեմբերին։ Երգը գրվել է վոկալիստ Ջիմ Մորիսոնի կողմից, և շատերը կարծում են որ այս երգով Մորիսոնը ներկայացնում է իր իսկ կերպարը վայրի, ազատ և անսանձ։ Երգի բառերը նաև կապված են Ամերիկացի տեղացի հնդկացիների և շամանների հետ, որոնք մեծ ազդեցություն են թողել Ջիմ Մորիսոնի վրա։


== Անձնակազմ ==
Ջիմ Մորիսոն - վոկալ
Ռեյ Մանզարեկ - ստեղնաշարային գործիքներ
Ռոբի Կրիգեր - կիթառ
Ջոն Դենսմոր - հարվածային գործիքներ


== Ծանոթագրություններ ==
Հիստրիոն

Հիստրիոն, 

դերասան Հին Հռոմում։ Մեծ մասամբ ազատ արձակված ստրուկներ էին։ Հիստրիոնները ընդգրկված Էին թատերախմբերում, որ ղեկավարում էր նրանց միջավայրից դուրս եկած դերասանը։ Մինչև մ. թ. ա. I դարը խաղում էին առանց դիմակի։
Վաղ միջնադարի (9-13դդ.) թափառաշրջիկ դերասան։ Միաժամանակ ասացող էր, երաժիշտ, պարող, երգիչ, կենդանիներ վարժեցնող ևն։ Նրանք միավորված էին հատուկ «եղբայրություններում»։ Ֆրանսիայում կոչվում էին ժոնգլյորներ, Գերմանիայում՝ շպիլմաններ, Լեհաստանում՝ ֆրանտներ, Ռուսաստանում՝ սկոմորոխներ, Հայաստանում՝ գուսաններ։ Հալածվում էին աշխարհիկ և եկեղեցական իշխանությունների կողմից։
Ռիվոլի (այլ կիրառումներ)

Ռիվոլի, կարող է վերաբերել՝

Ռիվոլի - քաղաք Իտալիայում
Ռիվոլի - Փարիզի ամենաերկար և ամենահայտնի փողոցներից մեկը
Թեմուր Շահնազարյան

Թեմուր Նորիկի Շահնազարյան (հուլիսի 3, 1967(1967-07-03)), Հայաստանի զինված ուժերի կապի զորքերի պետ-կապի և ավտոմատացված կառավարման համակարգերի վարչության պետ։ Գնդապետ, գեներալ-մայոր։


== Կենսագրություն ==
1974-1984 թվականներին սովորել է Ազատամուտի միջնակարգ դպրոցում, 1985-1992 թվականներին՝ Երևանի պոլիտեխնիկական ինստիտուտում,
2000-2002 թվականներին՝ ՌԴ համազորային ակադեմիայում, 2013-2014 թվականներին՝ ՌԴ ԶՈՒ գլխավոր շտաբի ռազմական ակադեմիայում։ 1985-1987 թվականներին ծառայել է ԽՍՀՄ զինված ուժերում։ 1991 թվականից մասնակցել է մարտական գործողություններին։
1992-2016 թվականներին Թեմուր Շահնազարյանը Հայաստանի զինված ուժերի համակարգում զբաղեցրել է տարբեր ղեկավար պաշտոններ։ 2016 թվականի մայիսին Հայաստանի նախագահի հրամանագրով նշանակվել է Հայաստանի զինված ուժերի կապի զորքերի պետ-կապի և ԱԿՀ վարչության պետ։


== Պարգևներ ==
Արիության մեդալ
«Հայրենիքին մատուցած ծառայությունների համար» II աստիճանի մեդալ
ՀՀ զինված ուժերի «Ծովակալ Հ. Ս. Իսակով» մեդալ
ՀՀ զինված ուժերի «Մարշալ Բաղրամյան» մեդալ
ՀՀ զինված ուժերի «Դրաստամատ Կանայան» մեդալ
ՀՀ զինված ուժերի «Անդրանիկ Օզանյան» մեդալ
ՀՀ զինված ուժերի «Վազգեն Սարգսյան» մեդալ
«Մարտական ծառայության» մեդալ
ՀՀ զինված ուժերի «Գարեգին Նժդեհ» մեդալ
ՀՀ զինված ուժերի «Անբասիր ծառայության համար» I աստիճանի մեդալ
ՀՀ զինված ուժերի «Անբասիր ծառայության համար» II աստիճանի մեդալ
ՀՀ զինված ուժերի «Անբասիր ծառայության համար» III աստիճանի մեդալ
ՀՀ զինված ուժերի «Անբասիր ծառայության համար» IV աստիճանի մեդալ


== Ծանոթագրություններ ==
Ցվելոդուբովո

Ցվելոդուբովո (ռուս.՝ Цвелодубово), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 1165 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(2822) Սակախավեյա

(2822) Սակախավեյա (անգլ.՝ Sacajawea), աստերոիդ աստերոիդների հիմնական գոտում։ Հայտնաբերվել է 1980 թվականի մարտի 14-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,581925 ա. մ., առավելագույնը մոտենում է 2,2645 ա. մ. հեռավորության վրա և հեռանում 2,8994 ա. մ.։ Արեգակի շուրջ մեկ ամբողջական պտույտ է կատարում 1515,35 երկրային օրվա ընթացքում, իր ուղեծրով շարժվելով միջինում 0,237568 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2822) Սակախավեյա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լա Շապել (Շարանտի գավառ)

Լա Շապել (ֆր.՝ La Chapelle), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 190 մարդ, բնակչության խտությունը` 24.71 մարդ/կմ²։ Բնակավայրը զբաղեցնում է 7.69 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ հարավ-արևմուտք, Պուատիե քաղաքից` 90 կմ հարավ, Անգուլեմ քաղաքից` 24 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 116 աշխատունակ (15-64 տարեկան) բնակիչ, որոնցից ակտիվ էին 88-ը, իսկ ոչ ակտիվները` 28։ Ակտիվության ցուցանիշը կազմում է 75,9 %։ 88 աշխատունակ մարդկանցից աշխատել է 72 անձ (35 տղամարդ և 37 կին)։ Գործազուրկ են եղել 16 անձ (8 տղամարդ և 8 կին)։ 28 անաշխատունակներից 6-ը եղել են աշակերտներ կամ ուսանողներ, 15-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նետում

Նետում, թեթև աթլետիկական, սկավառակի, նիզակի, մուրճի և այլ մարզական գործիքների նետման, ինչպես նաև գնդի հրման վարժություններ։ Նետումներն ընդգրկված են մարզական բազմամարտում և ՊԱՊ համալիրի նորմատիվներում։ Նպաստում են ուժի, ճարպկության, շարժումների արագության և կոորդինացիայի զարգացմանը, կիրառական բնույթի ունակությունների ձևավորմանը։ Սկավառակ, ոսպաձև, մետաղից օղագոտիով փայտյա գործիք։ Տրամագիծը՝ 21,9—22,1 սմ, քաշը՝ 2 կգ (տղամարդկանց համար) և 18,0—18,2 սմ, 1 կգ (կանանց համար)։ Նետում են 2,5 մ տրամագծով բետոնե հիմքով շրջանից։ Նիզակ, մետաղյա կամ մետաղից սուր ծայրակալով փայտյա ձող է, կենտրոնում պարանի փաթաթանով։ Քաշը՝ 0,8 կգ, երկարությունը՝ 2,6—2,7 մ (տղամարդկանց համար), 0,6 կգ և 2,2—2,3 մ (կանանց համար)։ Նետման վազքուղյակի երկարությունը՝ 30 մ-ից ոչ պակաս, լայնությունը՝ 4 մ։ Մուրճ․ պողպատալարով բռնակին միացված 7,257 կգ քաշով մետաղե գունդ՝ 10,2-—12,0 սմ տրամագծով, 1,18—1,20 մ ընդհանուր երկարությամբ։ Նետումը իրագործվում է 2,135 մ տրամագծով շրջանից։ Գունդ․ 7,257 կգ (տղամարդկանց համար) և 4 կգ (կանանց համար) քաշով ամբողջական մետաղյա գնդակ։ Հրում են 2,135 մ տրամագծով շրջանից։ Նռնակ 700 գ քաշով, 236 մմ երկարությամբ (իրանի տրամագիծը՝ 50 մմ, բռնակինը՝ 30 մմ) մետաղյա կամ մետաղապատ փայտյա գործիք։ Ակավառակի և նիզակի նետման մրցումներն ընդգրկված էին հին հուն, օլիմպիադաների ծրագրերում։ Նետումները մտնում են նաև ժամանակակից օլիմպիական խաղերի (սկավառակի նետում և գնդի հրում՝ 1896 թվականից, մուրճի նետում՝ 1900 թվականից, նիզակի՝ 1906 թվականից) և թեթե աթլետիկայի Եվրոպայի առաջնությունների ու միջազգային մրցումների ծրագրերում։
Դմիտրի Պոլոզ

Դմիտրի Դմիտրիևիչ Պոլոզ (հուլիսի 12, 1991(1991-07-12), Ստավրոպոլ, ԽՍՀՄ), ռուս ֆուտբոլիստ, «Սոչի» ակումբի հարձակվող։


== Կենսագրություն ==
Ծնվել է Ստավրոպոլ քաղաքում և այդտեղ էլ սկսել խաղալ տեղի «Դինամո» դպրոցում։ 2008 թվականին եղել է Մոսկվայի «Լոկոմոտիվ» ակումբի ֆուտբոլիստ, նորամուտը առաջին թիմում կայացել է 2009 թվականի հուլիսի 5-ին Ռուսաստանի գավաթի խաղարկության ՍԿԱ-«Էներգիա» ակումբի դեմ խաղում (1:2)։ 2012 թվականի հունվարին տեղափոխվել է «Ռոստով» ակումբ։ Ռուսաստանի առաջնությունում նորամուտը կատարել է 35-րդ տուրի «Թերեկ» ակումբի դեմ խաղում։
Ռուսաստանի հավաքականի երիտասարդական թիմի կազմում դարձել է 2009 թվականի Գրանատկինի հուշամրցաշարի հաղթող։ 2013 թվականի մայիսի 31-ին ընդգրկվել է Ռուսաստանի ուսանողական հավաքականի ընդլայնված հայտացուցակում՝ մասնակցելու Կազանում անցկացվող Համաշխարհային Ունիվերսիադային, բայց վերջնական հայտացուցակում չի ընդգրկվել։
2014 թվականի օգոստոսի 29-ին հրավիրվել է Ռուսաստանի հավաքական՝ մասնակցելու Ադրբեջանի և Լիխտենշտեյնի դեմ խաղերին։ Նորամուտը կատարել է 2014 թվականի սեպտեմբերի 3-ին Ադրբեջանի հավաքականի դեմ ընկերական խաղում (4:0)։ 2017 թվականի հունիսի 5-ին Հունգարիայի հավաքականի դեմ ընկերական խաղում (3:0) խփել է իր առաջին գոլը հիմնական թիմի կազմում։ 2017 թվականի Կոնֆեդերացիայի գավաթի խաղարկության մասնակից։ Առաջնության ընթացքում մասնակցել է երեք հանդիպման, Նոր Զելանդիայի հավաքականի դեմ խաղում կատարելով գոլային փոխանցում Դենիս Գլուշակովին, սակայն Ռուսաստանի հավաքականը խմբում զբաղեցրել է 3-րդ տեղը և չի կարողացել դուրս գալ կիսաեզրափակիչ։
2017 թվականի հունիսին պայմանագիր է կնքել «Զենիթ» ակումբի հետ։ Առաջին գոլը թիմի կազմում խփել է սեպտեմբերի 24-ին։
2018 թվականի ամռանը վարձավճարով տեղափոխվել է Կազանի «Ռուբին» ակումբ մեկ տարի ժամկետով։ 2019 թվականի մայիսին վարձավճարի ավարտից հետո հեռացել է «Ռուբինից»։


== Անձնական կյանք ==
Կինը՝ Ելիզավետ Պոլոզ (14.06.14-ից)։ 2015 թվականի հունվարին ծնվել է նրանց որդին՝ Մատվեյը։


== Ելույթների վիճակագրություն ==


=== Ակումբային ===
2019 թվականի հոկտեմբերի 26-ի դրությամբ


=== Հավաքական ===
2018 թվականի նոյեմբերի 21-ի դրությամբԸնդհանուր՝ 19 խաղ/ 3 գոլ; 7 հաղթանակ, 4 ոչ-ոքի, 8 պարտություն:


== Ձեռքբերումներ ==
 Ռոստով

Ռուսաստանի գավաթի դափնեկիր (1)։ 2013-14
Ռուսաստանի առաջնության արծաթե մեդալակիր (1)։ 2015-16


== Ծանոթագրություններ ==
Շուտասելուկ

Շուտասելուկ, շուտասուք, շուտասելիք, մանկական ժողովրդական բանահյուսության կատակային տեսակ, բանաձևային ասույթ։ Տաղաչափորեն բաղկացած է մի քանի անդամներից, հանգավոր կամ անհանգ տողերից, որոնց մեջ գերիշխում են նույնահունչ բառերի, նույն կամ նման բաղաձայն հնչյունների կրկնությունները դժվարացնելով ճիշտ արտասանությունը։ Շուտասելուկը լեզվահնչյունական յուրօրինակ խաղ է, վարժություն։ Ենթադրում է երկու կողմ՝ առաջադրող և արտասանող֊ կատարող։ Վերջինս պետք է, արագ ու բազմիցս կրկնելով, ճիշտ արտասանի բանաձևը։ Դժվար արտաբերության պատճառով հաճախ արտասանվում է ծիծաղաշարժ աղավաղումներով։ Շուտասելուկը մանկական լեզուն վարժեցնում է հնչյունական բարդ և ճիշտ արտասանության։
Հեթ-տրիկ

Հեթ-տրիկ (անգլ.՝ hat-trick - Գլխարկով հնարք), դրական նվաճում մի շարք սպորտաձևերում և խաղերում, որ կապված է երեք թվի հետ։
Ֆուտբոլի և հոկեյի մեջ հեթ-տրիկ կատարվում է մեկ խաղացողի կողմից մեկ խաղում խփելով երեք գնդակ։ Նմանատիպ նվաճումը, սակայն երկու գոլով, կոչվում է դուբլ, չորս գոլը կոչվում է պոկեր, հինգը պենտա-տրիկ։
Ֆուտբոլից և հոկեյից բացի, տերմինը հայտնաբերված է բազմաթիվ մարզաձևերում, որտեղ նպատակն է գրավել հակառակորդի դարպասը։ Դրանք ներառում են լակրոսը, ջրի պոլոն, ձեռքի գնդակը, հոկեյը։
Հեթ-տրիկ են կոչվում նաև այն իրադարձությունները, որոնք կապված չեն մրցակցի դարպասը գրավելու հետ։ Այսպես, դարթսում հեթ-տրիկը մեկ մոտեցման ժամանակ երեք անընդմեջ հարվածն է դեպի թիրախի կենտրոն, «ցուլ աչքը», որը բերում է 150 (3 × 50) միավոր։ Երբեմն դա կոչվում է «Ալան Էվանսի նետում», ի պատիվ բրիտանացի մարզիկի, որը հաճախ նման նետումներ էր իրականացնում։  Բեյսբոլում կան երկու տեսակի հեթ-տրիկներ. երբ խաղացողը մեկ խաղում  կատարում է երեք սթրայք-աութ կամ երեք հոում-ռան։ Հեթ-տրիկներ կան նաև ռեգբիում, կրիկետում նաև սկրեբլում։


== Տերմինի ծագումը ==
1858 թվականին կրիկետ խաղացող Հիթֆիլդ Հալման Սթիվենսը կամ (ՀՀ Սթիվենսը) անցել է երեք վիքեդ անընդմեջ։ Այս հնարքը շատ տպավորիչ էր երկրպագուների համար, ովքեր փող են հավաքում և Ստիվենսից որպես նվեր գնում իր գլխարկը այս նվաճման համար։
Ներկայումս սպորտային լրագրության մեջ «հեթ-տրիկ» տերմինը երբեմն տարածվում է մարզիկների կամ թիմերի կամայական նվաճումների վրա, որոնք հաջորդաբար կատարվել են մրցույթի կամ մրցույթի շրջանակներու։ Կարևոր է, որ նման ձեռքբերումների թիվը հավասարվի երեքի, և դրանք լինեն նշանակալի։ Ֆորմուլա 1- ի հեթ-տրիկ է կոչվում մեկ ազատ օրվա ընթացքում երեք պայմանների կատարում. դրանք են՝ փոուլ դիրքի գրավում որակավորման փուլում, մրցավազքում լավագույն ժամանակը ցուցադրելը և այդ մրցավազքում հաղթանակ տոնելը։


== Հոկեյում ==
Տափօղակով Հոկեյում ևս կա «բնական հեթ-տրիկ» հասկացություն։ Դա նշանակում է մեկ հանդիպման ընթացքում մեկ խաղացողի կողմից վաստակած երեք հաջորդական գոլերը։


== Արտասովոր հեթ-տրիկներ ==
1996 թվականին Բելգիայի առաջնությունում «Էկերեն» ակումբի ֆուտբոլիստ Ստան Վան դեն Բյույսը սեփական դարպասին երեք գոլ է խփել, ինչը հանգեցրել է իր թիմի պարտությանը «Անդերլեխտին», իսկ խաղն ավարտվել է 2:3 հաշվով։
Միակ ֆուտբոլային դարպասապահը, ով ձևակերպել է հեթ-տրիկ, Խոսե Լուիս Չիլավտերն էր, որը 1999 թվականի նոյեմբերին տասնմեկ մետրանոցից դարձել է երեք գոլի հեղինակ։


== Ծանոթագրություններ ==


== Արտաքին հղումներ ==
Заметка на сайте футбольной истории
Ֆրամերսբախ

Ֆրամերսբախ (գերմ.՝ Frammersbach), կոմունա Գերմանիայում, Բավարիա երկրամասում։
Գտնվում է Ստորին Ֆրանկոնիա վարչական շրջանի ենթակայության ներքո։ Կոմունան գտնվում է Մայն Շպեսարտ շրջանում։ Բնակչությունը կազմում է 4523 մարդ (2010 թվականի 31 դեկտեմբերի տվյալներով)։ Տարածքը 19, 20 կմ² է։ Պաշտոնական կոդը՝ 09 6 77 129։


== Ծանոթագրություններ ==


== Արտաքին հղումներ ==
Պաշտոնական կայք
Սուրբ Հովհաննես եկեղեցի (Իշխանիգոմ)

Անվան այլ կիրառումների համար տե՛ս՝ Սուրբ Հովհաննես եկեղեցի (այլ կիրառումներ)Սուրբ Հովհաննես եկեղեցի, հայկական առաքելական կիսավեր եկեղեցի պատմական Վասպուրական նահանգի Հայոց ձոր գավառում՝ Վանա լճից 2.5 կմ արևելք գտնվող Իշխանիգոմ, ներկայիս Թուրքիայի Հանրապետության Վանի նահանգի Էդրեմիտ (նախկին Արտամետ) շրջանի Բաքըմլը գյուղում։
Համաձայն հուշարձանագետ Սամվել Կարապետյանի ուսումնասիրությունների՝ եկեղեցին հիմնադրվել է 14-ից 15-րդ դարերում։
Եկեղեցու մասին առաջին հիշատակումները հանդիպում են 1613 թվականից։ Հայտնի է, որ 19-րդ դարում վերանորոգման աշխատանքներ են իրականացվել։
1894-1896 թվականներին Օսմանյան Թուրքիայի հայ ազգաբնակչության կոտորածների ժամանակ Սուրբ Հովհաննես եկեղեցին ենթարկվել է թուրքերի և քրդերի հարձակմանն ու թալանվել։
2013 թվականի դրությամբ եկեղեցին եղել է կիսավեր, քայքայված վիճակում և հանդիսացել է գյուղի քուրդ ընտանիքներից մեկի սեփականությունը։


== Ճարտարապետություն ==
Սուրբ Հովհաննես եկեղեցին ունեցել է միանավ բազիլիկ հորինվածք, եղել է թաղածածկ։ Արտաքին չափերն են եղել 7․85x6․2 մ։ Թաղածածկ տանիքը պահել են որմնակամարաշարով ամրացված երկայնական որմերը։ Միակ մուտքը եղել է արևմտյան կողմում։


== Ծանոթագրություններ ==
Գրին շրջան (Թենեսի)

Անվան այլ կիրառումների համար տե՛ս՝ Գրին շրջան (այլ կիրառումներ)Գրին շրջան (անգլ.՝ Greene County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.611 կմ² է, բնակչությունը՝ 62.909 մարդ (2000 թ. տվյալներով)։ Շրջկենտրոնն է Գրինվիլ բնակավայրը։ Կազմավորվել է 1783 թ.։
Կիրիլ Զդանևիչ

Կիրիլ Զդանևիչ (հուլիսի 10 (22), 1892, Կոջոր, Թիֆլիսի գավառ, Թիֆլիսի նահանգ, Ռուսական կայսրություն - սեպտեմբերի 1, 1969(1969-09-01), Թբիլիսի, Վրացական ԽՍՀ, ԽՍՀՄ), վրացի նկարիչ, Իլյա Զդանևիչի ավագ եղբայրը։ Նրա հիմնական նկարները ստեղծվել են կուբոֆուտուրիզմի ոճով։ «Նվագախմբային գեղանկարչության» հիմնադիրն է։ «41°» խմբի անդամ։ Աշխատել է թատրոնում, հանդես է եկել որպես գրաֆիկական նկարիչ և գրքերի նկարիչ։


== Կենսագրություն ==
Կիրիլ Զդանևիչը ծնվել է 1892 թվականին, Վրաստանի Գարդաբանի մունիցիպալիտետի Քոջորի գյուղում։ Նախնական կրթությունը ստացել է տեղի տարրական դպրոցում։
Փարիզում աշխատել է Ալեքսանդր Արխիպեկոյի ստուդիայուվ, որտեղ և ստացել է գովասանքի խոսքեր Պաբլո Պիկասոյից։
1917-1920-ական թվականներին ապրել է անկախ Վրաստանում, ապա, 1920-1921 թվականներին Պոլում և Փարիզում, այնուհետև Թիֆլիսում։ Նա մասնակցել է Շոթա Ռուսթավելիի անվան թատրոնի ֆուտուրիզմական վանգարդ արվեստի շարժմանը։


== Անավանակարգեր ==
Վրացական ՍՍՀ-ի վաստակավոր արտիստ։


== Գրքեր ==
Նիկո Պրիսմանաշվիլի. Тб.: Գրականություն և արվեստ/մշակույթ, 1963 (Մոսկվա, 1964)


== Գրականություն ==

Le Gris-Bergmann F. Kirill Zdanevich and cubo-futurism, Tiflis 1918—1920. New York: Rachel Adler Gallery, 1987
Kirill Zdanevich (1892—1969). San Francisco: Modernism, 1989
Каталог выставки Кирилла Зданевича и Ильи Зданевича. Тбилиси; Париж, 1989
Никольская, Татьяна Львовна «Фантастический город»: Русская культурная жизнь в Тбилиси: 1917—1921. — М.: Пятая страна, 2000. — 192 с. — ISBN 5-901250-07-9.
Никольская, Татьяна Львовна Авангард и окрестности. — СПб.: Изд-во Ивана Лимбаха, 2001. — 320 с — ISBN 5-89059-010-3 — рецензия Крусанов, Андрей Васильевич
Паустовский, Константин Георгиевич Бросок на юг [: воспоминания] // Паустовский, Константин Георгиевич Собр.соч. в 8-и т. М.: Художественная литература, 1968. Т.5.


== Ծանոթագրություններ ==


== Արտաքին հղումներ ==
http://pag.iatp.org.ge/ge/zdanewicz.html(չաշխատող հղում)
Կիրիլ_Զդանևիչի աշխատանքներ www.artnet.com կայքում
ЗДАНЕВИЧ Кирилл Михайлович // Люди и судьбы: Биобиблиографический словарь востоковедов — жертв политического террора в советский период: 1917—1991. СПб.: Петербургское востоковедение, 2003. — 496 с. — ISBN 5-85803-225-7
Глава из книги Дж. Янечека (Gerald Janecek) «From Zaum: The Transrational Poetry of Russian Futurism» — «Zaum in Tiflis, 1917—1921» — (անգլ.)
Кирилл Зданевич в «Энциклопедии футуризма» Archived 2015-09-24 at the Wayback Machine.
Կիրիլ_Զդանևիչի մատենագրությունը
Airbus A320

Airbus A320, պատկանում է միջին չափի օդանավերի ընտանիքին։ Այն առաջին օդանավերից է, որը կիրառել է էլեկտրական շարժիչներ (անգլերէն՝ fly-by-wire)։ Այս փոփոխություններից հետո օդանավի ապահովությունը սկսել է բարձրանալ։
Ընտանիքը միավորում են A318, A319, A320 և A321 քաղաքացիական օդանավերը, ինչպես նաև՝ ACJ բիզնես օդանավը։
Airbus A320-ը կազմել է նոր օդանավի ընտանիքը, որը նույնպես ենթարկվել է փոփոխությունների, բայց իր չափերը և կարողությունները չի փոխել։ Այս օդանավերի ընտանիքը ընկերություններին խնայողություն է բերել, որովհետև օդանավերի մասերը նույնն են և այս օդանավերը վարում են նույն օդաչուները։
Ընտանիքի վերջնական հավաքման գործարանները գտնվում են Թուլուզում՝ Ֆրանսիա և Համբուրգում՝ Գերմանիա։ 2009 թվականին օդանավերը սկսել են արտադրվել Չինաստանի Թիանճին քաղաքում։
A320 ընտանիքի առաջին օդանավի՝ A320-ի արտադրությունը սկսվել է 1987 թվականի մարտ ամսին։ Որը իր առաջին թռիչքը կատարել է 1987 թվականի փետրվարի 22-ին, իսկ առաջին առաքումը՝ 1988 թվականի մարտին։ Որոշ ժամանակ անց ընտանիքը համալրվեց A321 ինքնաթիռով (առաջին արտադրանքը՝ 1994-ին), այնուհետև՝ A319-ով (1996-ին) և A318-ով (2003-ին)։


== Airbus A320 ընտանիքի օդանավեր ==


=== A318 ===


=== A319 ===


=== A320 ===


=== A321 ===


== Airbus A320-ի հետ կապված վթարները ==
Airbus A320 ընտանիքի  օդանավերի վթարների և փորձանքների պատճառով եղել են 3047 զոհ և 34 օդանվերի կորուստ։

1990 թվականի փետրվարի 14-ին Հնդկաստանի Պանկալոր քաղաքի օդանավակայանում օդաչուների սխալների հետևանքով վայրէջքի ժամանակ օդանավի հետ տեղի ունեցավ վթար, որը դարձավ 92 մարդու զոհվելու պատճառ։
1992 թվականի հունվարի 20-ին Սթրասբուրգի մոտ նոյնպես վայրէջքի ժամանակ և անձնակազմի սխալների պատճառով Լիոնեն եկած Air Inter ընկերության A320-111 օդանավը բախվեց վազքուղուն, որի հետևանքով զոհվեցին բոլոր 87 ուղևորները ու անձնակազմի անդամները։
2000 թվականի օգոստոսի 23-ին Կահիրե եկած Gulf Air ընկերության օդանավը վայրէջքի համար նախատեսված երկրորդ շրջանը կատարելիս ընկավ Պարսից ծոց, որի հետևանքով զոհվեց 143 մարդ։
2006 թվականի մայիսի 3-ի գիշերը նույնպես ծովի մեջ ընկնելու դեպք պատահեց, այս անգամ՝ հայկական «Արմավիա» Երևանից Սոչի թռչող օդանավը վայրէջքի ժամանակ ընկավ Սև ծով և ամբողջովին ավերվեց։ Վթարը խլեց 113 մարդու կյանք։
2007 թվականի հուլիսի 18-ին Բրազիլիայի Սան Պաուլու հասած օդանավը անձրևների պատճառով թացացած վազքուղու վրա վայրէջք կատարելու ժամանակ, անիվների սայթաքելու պատճառով, սահելով մխրճվեց վառելանյութերի պահեստին և բոցավառվեց։ Դրա հետևանքով զոհվեց 199 մարդ։ Այս վթարը Բրազիլիայի պատմության մեջ ամենաշատ մարդու կյանք խլած վթարն է եղել։
2010 թվականի հուլիսի 28-ին Պակիստանի Իսլամաբադ քաղաքի մոտակայքում Airblue ընկերության A321-200 օդանավը բախվեց Հիմալայների ստորին ժայռերին։ Դրա հետևանքով զոհվեց 152 մարդ։
2012 թվականի դեկտեմբեր 28-ին Ճավայի ծովում խորտակվել է Indonesia AirAsia ընկերության Սինկապուր թռչող օդանավը, որի հետևանքով զոհվել է 162 մարդ։


== Մրցակցություն Բոինգ 737-ի հետ ==
A320 ընտանիքը ստեղծել է Boeing 737 օդանավը, որը մրցում է McDonnell Douglas MD-80/90 կարգի օդանավերի հետ։


== Ծանոթագրություններ ==


== Արտաքին հղումներ ==
Лучшие места на борту А320
Тест-полёт Airbus A318 Elite
Как устроен механизм управления дверью в Airbus A320 Archived 2021-04-10 at the Wayback Machine.
Մագաղաթ (անձնանուն)

Անվան այլ կիրառումների համար տե՛ս՝ Մագաղաթ (այլ կիրառումներ)Մագաղաթ, հայկական իգական անուն։ Առաջացել է հայերեն մագաղաթ բառից, որն ասորական փոխառություն է։ Գործածական է եղել Ղարաբաղում։


== Ծանոթագրություններ ==
Նովոսելկի (գյուղ, Կալպիտսկոե գյուղական բնակավայր)

Անվան այլ կիրառումների համար տե՛ս՝ ՆովոսելկիՆովոսելկի (ռուս.՝ Новоселки), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անոդային ճառագայթներ

Անոդային ճառագայթներ, էլեկտրոնային կամ պարպման խողովակում անոդից որոշ դեպքերում առաքվող դրական իոններ։
Դիտվում են ալկալիական կամ հողալկալիական մետաղների աղերից որևէ մեկով երեսապատված անոդից դանդաղ էլեկտրոնների, ինչպես նաև մետաղական անոդին հարյուր Կէվ կարգի կինետիկ էներգիայով էլեկտրոնների հարվածների դեպքում։
Մոսկվայի քաղաքային դումա

Մոսկվայի քաղաքային դումա (ռուս.՝ Московская городская дума), խորհրդակցական և օրենսդրական գործառույթներով տարածաշրջանային մարմին Ռուսաստանում, երկրի մայրաքաղաք Մոսկվայի միապալատ քաղաքային դուման (տեղական ինքնակառավարման խորհուրդ)։
Մոսկվան ՌԴ դաշնային նշանակության երեք սուբյեկտներից է (Ղրիմի մայրաքաղաք Սևաստոպոլի հաշվման պարագայում՝ չորս)։ Այս հանգամանքը որոշ ինքնավարություն է շնորհում տեղական ինքնակառավարման մարմիններին, թեպետ քաղաքային դումայի ընդունած որոշումը կարող է բեկանվել քաղաքապետի, ինչպես նաև Ռուսաստանի Դաշնության կառավարության կողմից։


== Կառուցվածք ==
Մոսկվայի քաղաքային դուման կազմված է 45 անդամներից, որոնք ընտրվում են միամանդատ ընտրատարածքում՝ հինգ տարի ժամանակահատվածով։
1993-2001 թվականների ընթացքում Մոսկվայի քաղաքային դումայի մանդատներ ստացել են բացառապես համամասնական ընտրակարգով։ 2005-2009 թվականին 20 պատգամավորներ ընտրվել են կուսակցական ցուցակներով, և 15-ը՝ ընտրատարածքներից։ 2009-2014 թվականների ընթացքում ընտրված 18 պատգամավորներից 18-ն ընտրվել են կուսակցական ցուցակներով, 17-ը՝ ընտրատարածքներից։
2014 թվականից ի վեր դումայի բոլոր պատգամավորներն ընտրվել են միանձնյա ընտրատարածքային քվեարկության արդյունքում։
Մոսկվայի քաղաքային դումայի գործող նախագահը իշխող «Միասնական Ռուսաստան» կուսակցության անդամ Ալեքսեյ Շապոշնիկովն է։ Մոսկովյան օրենսդիրի վերջին ընտրությունները տեղի են ունեցել 2014 թվականին։


== Կուսակցական ներկայացվածություն ==
«Միասնական Ռուսաստան» կուսակցություն՝ 28 պատգամավորական մանդատ
Ռուսաստանի կոմունիստական կուսակցություն՝ 4 պատգամավորական մանդատ
«Ռոդինա» ազգայնական կուսակցություն՝ 1 պատգամավորական մանդատ
«Իմ Մոսկվա» կուսակցությունների դաշինք՝ 10 պատգամավորական մանդատ
Ռուսաստանի լիբերալ-դեմոկրատական կուսակցություն՝ 2 պատգամավորական մանդատ


== Պատմություն ==
Մոսկվայի քաղաքային դուման հիմնադրվել է Խորհրդային Միության անկումից որոշ ժամանակ անց՝ 1993 թվականին։ Այն փոխարինել է Մոսսովետին (Մոսկվայի քաղաքային խորհրդին)։


== Տես նաև ==
Մոսկվայի կառավարություն
Մոսկվայի մարզ


== Ծանոթագրություններ ==
Մեծ Օդինեկա

Մեծ Օդինեկա (ռուս.՝ Большая Одинека), գետ Ռուսաստանում, հոսում է Կեմերովոյի մարզում և Նովոսիբիրսկի մարզում։ Գետաբերանը տեղակայված է Իզիլի գետի ձախ ափին՝ 18 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Ինիա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010200612115200006292
Հիդրոլոգիական ուսումնասիրությունների կոդը - 115200629
Ավազանի կոդը - 13.01.02.006
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սամարո-Իվանովկա

Սամարո-Իվանովկա (ռուս.՝ Самаро-Ивановка, բաշկիրերեն՝ Һамар-Ивановка), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 372 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կետորսություն

Կետորսություն, կետորսական արդյունագործություն, արդյունաբերության ճյուղ, զբաղվում է կետերի որսով և հումքի մշակմամբ, ինչպես նաև դրանից ստացվող արտադրանքի թողարկմամբ։ Հայտնի է եղել դեռևս IX-X դարերում, Կոլա և Պիրենեյան թերակղզիների բնակիչներին։
XVI-XVIII դարերում կետեր են սկսում որսալ Հյուսիսային Ամերիկայում, Ավստրալիայում, Հարավային կիսագնդի մերձանտարկտիդյան գոտիներում, XVIII-XIX դարերում՝ Ատլանտյան, Հնդկական և Խաղաղ օվկիանոսների բարեխառն գոտիներում։
Ներկայումս կետորսությամբ զբաղվում են ճապոնիան, Նորվեգիան, Մեծ Բրիտանիան և այլ երկրներ։
Կետորսությունը լինում Է առափնյա և ծովային (պելագիկ)։ Առաջին դեպքում նավերը կայանից հեռանում են մինչև 100 մղոն, իսկ երկրորդի դեպքում արդյունահանումը կատարվում Է բաց օվկիանոսում՝ խոշոր նավ-կետաբազայից և կետորս նավերից կազմված նավատորմիղներով։ 1960-ական թվականներին ստեղծվել են կոմբինացված նավեր՝ որսի և հումքի մշակման համար։
Զարիշատ (Շիրակի մարզ)

Անվան այլ կիրառումների համար տե՛ս՝ Զարիշատ (այլ կիրառումներ)Զարիշատ (նախկին անվանումը` Ղոնջալի),
գյուղ Հայաստանի Հանրապետության Շիրակի մարզի Ամասիայի տարածաշրջանում, մարզկենտրոն Գյումրիից մոտ 23 կմ հյուսիս, Արփի լճից 4-5 կմ հարավ-արևելք։ Հարևան Երիզակ գյուղի հետ կազմում էր Զարիշատ համայնքը։
Զարիշատ է վերանվանվել 1991 թ.-ի ապրիլի 3-ին։


== Բնակչություն ==
Ըստ ՀՀ 2011 թ. մարդահամարի արդյունքների` Զարիշատի մշտական բնակչությունը կազմել է 49, առկա բնակչությունը` 58 մարդ, բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է կերային կուլտուրաների և ճակնդեղի մշակությամբ։


== Ծանոթագրություններ ==


== Արտաքին հղումներ ==
Զարիշատ գյուղի էջը CAA կայքում Archived 2011-08-20 at the Wayback Machine.
Պառգիտագուսե

Պառգիտագուսե (էստ․՝ Pargitaguse), գյուղ Էստոնիայի Իդա-Վիրումաա նահանգի Յիհվի շրջանում։
2011 թվականի տվյալներով գյուղում բնակվում էր 490 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)